Odense Adresse-Contoirs Efterretninger, 1838-01-30
Paa det anbragte Alter saaes et Palmetræ, ved hvis Fod der opspirede en Rosenbusk og hvorhos tillige Stadens Vaaben: Lilien, var anbragt, hvorunder læstes: "J Palmens Ly fremspirer Glædens Blomst." Den følgende Dag var dernæst Høitidelighed paa Gymnastet, hvor Hs. Høiærv. Hr. Dr. og Overlærer Kalkar, i en herlig Tale udviklede Nationalfesters Jndflydelse paa at vække og nære Borgersindet, et Theema, der saare passende egnede sig for denne Dag; tillige blev der afsunget en af Hr. Organist Foersom componeret skjøn Cantate, hvis første Stropher lød: Dag, som er hver Dannerborgers Glæde, Froe paa Dig vi her fremtræde, Og med Borgerfryd vi qvæde: Hil Dig, skjønne Dag! Fra hvert Bryst skal Tak og Bøn opstige, For den Drot, hvis milde Dyder, Skabe Held i Dannerrige, Som med kjærligt Retsind byder, Hævder Retfærds Sag. Om Middagen var der paa Postgaarden et Selskab af Borgere og Embedsmænd, og om Aftenen gav det Titchenske Selskab paa Theatret for propfuldt Huus "Farinelli, efterat Jfr. Andersen med Begeistring havde fremsagt en net Prolog; Dekorationen medens denne blev fremsagt var meget smuk og forestillede et Skovpartie, hvor Hs. Majestæt Kongens bekrandsede Buste var i et Tempel anbragt paa en Pjedestal, og over samme, i Templets stjernefunklende Himmelbue, læste Man de Ord: "Din Aften vorde blid til Danmarks Held, Efter Prologen, blev af samtlige Skuespillere og Skuespillerinder i Forening med de talrige Tilskuere afsjunget den skjønne Strophe af "Elverhøin: "Beskjærm vor Konge, store Gud, hvorefter Hr. Justitsraad, Borgmester, Ridder Reimuth udbragte et tre Gange gjentaget længe leve Hs. Majestæt!" hvilket med Jubel istemtes af den talrige Forsamling. Jaften giver Hr. Musikdirekteur Hansen en Concert, imorgen er der Klubbal med sædvanlig Elegance og endnu de følgende Dage ville der foranstaltes flere af de sædvanlige Selskaber i afsluttede Kredse, hvilke glade Sammenkomster krydres med Sange, Skaaler o. s. v. Med Glæde seer Nationen tilbage paa den lange svundne Aarrække, med Tak til Gud, som bevarede Monarkens Kraft i 7 Decennier, og med inderlige Ønsker, om at den tilbedte Monark endnu i mange Aar maa herske over det lykkelige Dan. Vor By har mistet en saare brav og virksom Borger i Kirkeværge og Brygger Paulsen, som igaar Aftes, efter længere Tids Sygdom, endte sit daadrige Liv. Som Værge for St. Knuds Kirke i over 18 Aar har den Afdøde selv sat sig et smukt og hædrende Minde, thi Kirken har ei alene under hans Værgemaal modtaget mange Forskjønnelser, men dens Gield er desuagtet bleven betydelig formindsket. Det smukke Anlæg ved Gymnastet skyldes ogsaa den Afdøde. Han gavnede desuden Samfundet i flere Stillinger som eligeret Borger og Medlem af offentlige Commissioner, og i disse fremlyste altid hans driftige Aand og velvillige Hjerte. Ved sin Flid og Virkelyst havde han bragt det dertil, at han eiede en af de største og skjønneste Gaarde her i Byen, og drev i samme et betydeligt Brænderie, forenet med et stort Øl= og Æddikebryggerie. For et Aarstid siden var den Afdøde endnu i sin fulde Manddomskraft, og Jngen troede da, at denne muntre og livlige Mand, hvem Forsynet syntes ret at have bestemt en høi Alderdom og en glad og venlig Aften, saa hurtig skulde svækkes og bortkaldes fra det Borgersamfund, hvor han var almindelig elsket og agtet.